ཝང་དབྱང་གིས་གསུང་རྒྱུར།ཀྲུང་གོ་དང་ཁུ་པ་གཉིས་ནི་གྲོགས་པོ་བཟང་བོ་དང་བློ་མཐུན་བཟང་བོ།སྤུན་ཟླ་བཟང་བོ་བཅས་ཡིན།ཀྲུང་གོ་ཕྱོགས་ཀྱིས་ཁུ་པ་རྒྱལ་ཁབ་ཀྱིས་རང་ཉིད་ཀྱི་གནས་ཚུལ་དང་མཐུན་པའི་འཕེལ་རྒྱས་བགྲོད་ལམ་འཚོལ་ཞིབ་རྒྱུན་འཁྱོངས་བྱས་པར་རྒྱབ་སྐྱོར་བྱེད་བཞིན་ཡོད།གནས་བབ་ལ་འགྱུར་ལྡོག་ཅི་འདྲ་བྱུང་རུང་ཀྲུང་གོ་ཕྱོགས་ཀྱིས་ཐོག་མཐའ་བར་གསུམ་ཏུ་རྒྱལ་ཁབ་གཉིས་ཀྱི་མཛའ་མཐུན་མཉམ་ལས་འབྲེལ་བ་རྒྱུན་འཁྱོངས་དང་གཏིང་ཟབ་ཏུ་གཏོང་ངེས་ཡིན།ཀྲུའུ་ཞི་ཞི་ཅིན་ཕིང་གིས་བློ་མཐུན་ཀྲུའུ་ཞི་དང་མཉམ་དུ་གྲོས་མོལ་མཛད་ནས།ཀྲུང་གོ་དང་ཁུ་པ་རྒྱལ་ཁབ་གཉིས་ཀྱི་འབྲེལ་བའི་འཕེལ་རྒྱས་ལ་མཉམ་དུ་ཇུས་འགོད་མཛད་པ་རེད།ཀྲུང་གོ་ཕྱོགས་ཀྱིས་ཁུ་པ་ཕྱོགས་དང་མཉམ་དུ་འབད་བརྩོན་བྱས་ཏེ།རྒྱལ་ཁབ་གཉིས་ཀྱི་འགོ་ཁྲིད་པའི་བར་བྱུང་བའི་ཐུན་མོང་གི་ལྟ་ཚུལ་གལ་ཆེན་ནན་ཏན་གྱིས་ལག་བསྟར་བྱེད་པ་དང་དུས་རབས་གསར་བའི་ཀྲུང་གོ་དང་ཁུ་པའི་འབྲེལ་བ་མུ་མཐུད་དུ་འཕེལ་རྒྱས་སུ་འགྲོ་བར་སྐུལ་འདེད་གཏོང་འདོད་ཡོད།ཀྲུང་གོ་རྒྱལ་ཡོངས་སྲིད་གྲོས་ཀྱིས་ཁུ་པ་ཕྱོགས་དང་མཉམ་དུ་མཛའ་མཐུན་འགྲོ་འོང་རྒྱུན་འཁྱོངས་བྱས་ཏེ།རྒྱལ་སྐྱོང་སྲིད་འཛིན་གྱི་ཉམས་མྱོང་ཐད་ནས་ཕན་ཚུན་ལ་བརྗེ་རེས་དང་དཔེ་ལྟ་བྱེད་འདོད་ཡོད་ཟེར།